**ZMLUVA O DIELO č. .....**

uzavretá podľa ustanovenia § 536 a nasl. Obchodného zákonníka č. 513/1991 Zb. v znení neskorších zmien a doplnkov

**Čl. I.**

**ZMLUVNÉ STRANY :**

* 1. **OBJEDNÁVATEĽ**: **Ing. Karkó Ján - ATTRACT**

Sídlo: 946 35 Búč 139

 Živnostenský register: OÚ Komárno, č. živnost. registra 401-4163

Štatutárny zástupca: Ing. Ján Karkó

IČO : 11714514

DIČ: 1020371286

IČ DPH: SK1020371286

Bankové spojenie : .......................................

IBAN: .......................................

BIC: …...................................

Tel: +421905645200

E-mail: vintop@vintop-karko.sk

a

* 1. **ZHOTOVITEĽ : .......................................**

 Sídlo: .......................................

 Obchodný register: OR SR OS …..... oddiel: Sro, vložka č.: …........../...

Štatutárny zástupca :

Osoba oprávnená rokovať

vo veciach zmluvných : .......................................

vo veciach technických : .......................................

Bankové spojenie : .......................................

Číslo účtu : .......................................

IBAN: …...................................

IČO : .......................................

DIČ: ......................................

IČ DPH: ......................................

Tel/fax : .......................................

E-mail: .......................................

**Čl. II.**

**PREDMET ZMLUVY**

* 1. Predmetom tejto zmluvy je dodanie diela zhotoviteľom objednávateľovi podľa podmienok a v rozsahu podľa tejto zmluvy.

**Čl. III.**

**ROZSAH A OBSAH PREDMETU PLNENIA**

* 1. Predmetom zmluvy o dielo je úprava zmluvných podmienok medzi objednávateľom a zhotoviteľom pri realizácii stavebného diela: **„Bazén s terasou“** (ďalej len „dielo“)
	2. Dielom sa rozumejú všetky práce a dodávky zhotoviteľa, nevyhnutné k bezproblémovej realizácii, k jeho ukončeniu a odovzdaniu objednávateľovi.
	3. Zhotoviteľ sa zaväzuje realizovať pre objednávateľa uvedené dielo riadne, včas v požadovanej kvalite a v súlade s podmienkami tejto zmluvy, pričom bude postupovať s patričnou odbornou starostlivosťou.
	4. Súčasťou záväzku zhotoviteľa je realizácia stavebných prác, vrátane dodávky stavebných materiálov podľa stavebnej projektovej dokumentácie a podrobného položkového rozpočtu diela, ktorý tvorí Prílohu č. 1 a je neoddeliteľnou súčasťou tejto zmluvy.
	5. Prácami sa v tejto zmluve rozumejú všetky stavebné práce zhotoviteľa, dodávkami sa rozumejú dodávky stavebných materiálov (ďalej len práce a dodávky).
	6. Predmet zmluvy bude realizovaný len v rozsahu poskytnutej dotácie a vlastných zdrojov objednávateľa určených na predmet zmluvy. Objednávateľ má právo pred alebo počas plnenia zmluvy z dôvodu nedostatku finančných prostriedkov práce zastaviť a odstúpiť od zmluvy bez sankcií a bez nároku na zaplatenie ušlého zisku.
	7. Zhotoviteľ potvrdzuje, že sa v plnom rozsahu zoznámil s rozsahom predmetu plnenia zmluvy, že sú mu známe obsahové a technické podmienky na vykonanie diela a disponuje dostatočnými technickými, technologickými a personálnymi kapacitami a potrebnými odbornými znalosťami na kvalitnú a bezproblémovú realizáciu diela.
	8. Objednávateľ sa zaväzuje za podmienok stanovených v tejto zmluve prevziať riadne a včas vykonané práce a zaplatiť zhotoviteľovi cenu do výšky vykonaných prác spôsobom podľa Čl. VI. bod 6.6.

**Čl. IV.**

**SPÔSOB PLNENIA**

* 1. Objednávateľ zabezpečí na vlastné náklady pre zhotoviteľa uzamykateľný priestor na uskladnenie dodávok potrebných pre vykonanie diela.
	2. Objednávateľ na vlastné náklady poskytne, resp. zabezpečí pre zhotoviteľa prípojku el. prúdu 400/230 V a prípojku vody, za účelom riadneho vykonania dohodnutého diela.
	3. Zhotoviteľ je povinný pripraviť a pri preberacom konaní objednávateľovi predložiť a odovzdať:
* skutočné polohové a výškové zameranie diela v tlačenej aj elektronickej forme
* dokumentáciu k zapracovaným zmenám podľa skutočného vykonania diela,
* platné atesty, platné prehlásenia o zhode, platné certifikáty, záručné listy a návody k obsluhe,
* stavebný denník,
* doklady o likvidácii odpadu,
* zápisy osvedčení o vykonaných skúškach použitých materiálov,
* zápisy o preverení prác a konštrukcií zakrytých v priebehu prác,
* atesty požiarnej odolnosti konštrukcií a zariadení,
* iné doklady alebo podklady, ktoré sa všeobecne vyžadujú a súvisia s vykonávaním diela.

Bez týchto dokladov sa bude mať za to, že dielo je nedokončené a neschopné odovzdania a to až do doby splnenia uvedenej podmienky.

* 1. Objednávateľ oboznámi zhotoviteľa s podmienkami a povinnosťami pre vykonávanie stavebnej činnosti na stavenisku formou písomného dokumentu, ktoré je tento povinný počas výkonu práce na stavbe dodržiavať.
	2. Zhotoviteľ je povinný viesť stavebný denník odo dňa odovzdania a prevzatia staveniska až do odstránenia prípadných vád a nedorobkov uvedených v preberacom odovzdávacom protokole. Do stavebného denníka sa musia zapisovať všetky skutočnosti rozhodujúce pre zhotovenie diela.
	3. Objednávateľ je povinný sledovať prostredníctvom stavbyvedúceho obsah stavebného denníka a k zápisom v stavebnom denníku sa písomne vyjadrovať priamo zápisom do stavebného denníka, a to vždy v lehote do 5 pracovných dní odo dňa vykonania zápisu zhotoviteľa do stavebného denníka, inak sa má za to, že márnym uplynutím tejto lehoty objednávateľ s obsahom vykonaného zápisu súhlasí, čo platí aj v prípade, že objednávateľ o zápise v stavebnom denníku nevedel.

**Čl. V.**

**ČAS A MIESTO PLNENIA**

* 1. Zhotoviteľ sa zaväzuje, že vypracuje a dodá dielo dojednané v rozsahu a obsahu čl. III. tejto zmluvy **podľa dohodnutého a schváleného harmonogramu** v prílohe tejto zmluvy.
	2. Dodržanie termínu dodania diela je závislé od riadneho a včasného spolupôsobenia objednávateľa počas prípravy a realizácie diela. Za spolupôsobenie objednávateľa sa na účely tejto zmluvy rozumie najmä povinnosti uložené objednávateľovi v čl. IV. tejto zmluvy, ďalej odovzdanie staveniska, dodržanie platobných podmienok, prevzatie diela, zaplatenie ceny za dielo a pod. Po dobu omeškania objednávateľa s poskytovaním spolupôsobenia nie je zhotoviteľ v omeškaní so splnením povinností dodať predmet zmluvy v dojednanom termíne.
	3. Pokiaľ bude omeškanie objednávateľa predstavovať viac ako 5 dní, je zhotoviteľ oprávnený prerušiť vykonávanie diela v súvislosti s dodávkou objednávateľa, pričom o dobu prerušenia sa predlžuje doba vykonania diela s prihliadnutím na čas potrebný k obnoveniu prác alebo je zhotoviteľ oprávnený od tejto zmluvy odstúpiť. V tomto prípade nie je možné zo strany objednávateľa sankcionovať zhotoviteľa za nedodržanie termínov vykonania diela uvedených v zmluve.
	4. Zmluvné strany sa dohodli, že dohodnutý termín plnenia diela sa automaticky predlžuje o dobu, počas ktorej nepredvídateľné udalosti, ktoré nie sú spôsobené zhotoviteľom (napr. nepriaznivé klimatické podmienky, pandémia a pod.) znemožňujú zhotoviteľovi vykonávanie diela riadne a včas, ako aj o dobu nevyhnutne potrebnú pre obnovenie výrobných a personálnych kapacít a obnovenie prác na diele. Doba nevyhnutne potrebná pre obnovenie výrobných a personálnych kapacít a obnovenie prác na diele sa rozumie maximálne 10 dní a začína plynúť dňom, kedy odpadnú nepredvídateľné udalosti, ktoré bránili zhotoviteľovi v riadnom vykonávaní diela. Počas doby, kedy nepredvídateľné udalosti bránia zhotoviteľovi v riadnom vykonávaní diela ako aj počas doby nevyhnutne potrebnej pre obnovenie výrobných a personálnych kapacít a obnovenie prác na diele, nie je zhotoviteľ v omeškaní s plnením si svojich povinností podľa tejto zmluvy. V tomto prípade rovnako nie je možné zo strany objednávateľa sankcionovať zhotoviteľa za nedodržanie termínov vykonania diela uvedených v čl. V. tejto zmluvy.
	5. V prípade omeškania zhotoviteľa s dodaním diela oproti stanovenému harmonogramu, zhotoviteľ je povinný za porušenie tejto povinnosti zaplatiť objednávateľovi zmluvnú pokutu vo výške 0,1% denne z ceny časti diela, s ktorou bude zhotoviteľ v omeškaní za každý deň omeškania. Túto zmluvnú pokutu je zhotoviteľ povinný zaplatiť len na základe riadnej faktúry vystavenej objednávateľom. Zmluvné strany sa dohodli, že objednávateľ nie je oprávnený vyúčtovanú zmluvnú pokutu podľa tohto odseku jednostranne započítať proti akejkoľvek pohľadávke zhotoviteľa, ktorú bude zhotoviteľ evidovať voči objednávateľovi z titulu vykonania diela podľa tejto zmluvy alebo z iného titulu, bez predchádzajúceho písomného súhlasu zhotoviteľa.
	6. Vlastnícke právo k dodávanému dielu má zhotoviteľ, pričom vlastnícke právo na dodané dielo, ako aj právo užívať dielo prechádza na objednávateľa dňom zaplatenia poslednej splátky dohodnutej ceny diela, t.j. až zaplatením celej ceny diela. V prípade, že objednávateľ začne používať dielo skôr, než bude zaplatená celá cena diela a bez predchádzajúceho písomného súhlasu zhotoviteľa, objednávateľ je povinný zaplatiť zhotoviteľovi zmluvnú pokutu vo výške 0,05% denne z dohodnutej ceny diela za každý deň neoprávneného používania diela. V tomto prípade objednávateľ zároveň udeľuje zhotoviteľovi súhlas vstupu na pozemok, kde sa dielo nachádza za účelom jeho demontáže a odnesenia diela do plnej dispozície zhotoviteľa.
	7. Ohlasovanie závad týkajúcich sa predmetu diela bude prebiehať telefonicky a písomne e-mailom na adresu …...................@.......................
	8. Miesto plnenia: 94635 Búč, Pivničný rad 635

**Čl. VI.**

**CENA DIELA, PLATOBNÉ PODMIENKY**

* 1. Cena je dohodnutá v zmysle zákona č. 513/1991 Zb. § 546 Obchodného zákonníka. Zmluvná cena za zhotovenie stavebného diela vychádza z ponuky do verejného obstarávania a je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov v platnom znení.
	2. Zmluvná cena stavebného diela:

 - celková cena bez DPH: ....................... €

 - DPH 20 %: ....................... €

 - **celková cena s DPH:** **....................... €**

* 1. Podrobná špecifikácia ceny za dielo s uvedením kvalitatívnych a dodacích podmienok je uvedená v prílohe č. 1 tejto zmluvy – rozpočet stavby, ktorá tvorí neoddeliteľnú súčasť tejto zmluvy.
	2. Zhotoviteľ potvrdzuje, že správne vyhodnotil a ocenil všetky práce, ktoré sú nevyhnutné pre riadne splnenie tejto zmluvy a že pri stanovení ceny uvedenej v tejto zmluve:
		1. oboznámil sa s miestom vykonania prác
		2. preveril miestne podmienky na stavenisku
		3. oboznámil sa s projektovou dokumentáciou stavby: Bazén s terasou, ktorú vypracoval: Mgr. art. Róbert Mešťánek
		4. zahrnul všetky technické a dodacie podmienky do kalkulácie cien v rozsahu uvedenom v tejto zmluve
		5. v dohodnutých zmluvných podmienkach sú uplatnené všetky požiadavky na riadne splnenie diela.
	3. Cena za dielo uvedená v bode č. 6.2 tohto čl. zahŕňa všetky vykázané a ocenené práce a dodávky, odborné posudky, vyjadrenia, skúšky a ďalšie súvisiace práce, plán skutočného prevedenia, ktoré budú potrebné pri realizácii diela, alebo potrebné k prevzatiu diela a jeho odovzdaniu do užívania.
	4. Cena dohodnutá v bode č. 6.2. tohto čl. kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov, a to najmä technicko-kvalitatívnych parametrov uvedených v technických normách a predpisoch platných na území SR, normách a technických podmienkach uvedených v súťažných podkladoch,
	5. Zhotoviteľ sa nemôže dovolávať a  uplatňovať nároky na zvýšenie ceny diela z dôvodu realizácie naviac prác v prípadoch:
		1. vlastných chýb,
		2. nepochopenia súťažných podkladov zapríčineným nevyužitím inštitútu vysvetlenia Súťažných podkladov v procese obstarávania,
		3. nedostatkov riadenia a koordinácie činnosti pri príprave a realizácii diela,
	6. Zhotoviteľ sa tiež nemôže dovolávať a uplatňovať nároky na zvýšenie ceny diela z dôvodu zvýšenia cien dodávok a prác pre stavbu, okrem prípadov riešených v tejto zmluve.
	7. Ako podklady pre ocenenie diela, z ktorých vyplýva rozsah prác a charakteristické špecifikácie dodávok, boli predložené súťažné podklady s výkazom výmer vrátane projektovej dokumentácie.
	8. Ak Zhotoviteľ neocenil niektorú položku v rozpočte alebo zmenil jej množstvo oproti výkazu výmer, má sa za to, že cenový rozdiel je zahrnutý v iných sadzbách a cenách ostatných položiek ponukovej ceny zhotoviteľa, a preto nemá nárok na úhradu.
	9. Objednávateľ je oprávnený pred realizáciou diela i v priebehu realizácie diela redukovať rozsah prác, prípadne zámenu materiálov oproti predmetu diela uvedeného v prílohe č. 1 zmluvy.
	10. Objednávateľ je oprávnený i v priebehu realizácie diela požadovať zámeny materiálu a Zhotoviteľ je viazaný na tieto zmeny pristúpiť. Požiadavky na zámenu materiálu musia byť predložené písomnou formou. Zhotoviteľ má právo na úhradu preukázateľných nákladov vynaložených na zabezpečenie pôvodne uvažovaného materiálu pre zhotovenie diela, pokiaľ k zámene dôjde až počas zabudovávania materiálov. Uvedené skutočnosti musia byť odsúhlasené zástupcom Objednávateľa oprávneného na jednanie vo veciach technických uvedeným v záhlaví tejto zmluvy.
	11. Bez písomného súhlasu Objednávateľa nemôžu byť pri realizácii diela použité iné materiály a zariadenia. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je škodlivý, resp. je po záručnej dobe, alebo vykazuje iné vady a nedostatky.
	12. K zmene ceny môže dôjsť:

 a) v prípade rozšírenia alebo zúženia predmetu zmluvy zo strany objednávateľa,

 b) pri zmene technického riešenia požadovaného objednávateľom,

 c) pri zmene zákonnej sadzby DPH.

 Ostatné zmeny ceny nie sú prípustné.

* 1. Postup úpravy ceny pri zúžení, resp. rozšírení predmetu zmluvy bude nasledovný:
		1. každá zmena vyvolaná objednávateľom oproti ocenenému Výkazu výmer - Rozpočtu bude zapísaná formou písomného zápisu a podpísaná zástupcami zhotoviteľa, objednávateľa a v prípade potreby aj projektanta. V prípade, že zmena bude podliehať kontrole poskytovateľa nenávratného finančného príspevku, bude zhotoviteľ práce vykonávať až po ich odsúhlasení poskytovateľom,
		2. v prípade súhlasu týchto účastníkov so zmenou vypracuje zhotoviteľ dodatok k zmluve.
	2. Podkladom pre platenie budú faktúry vystavené zhotoviteľom. Faktúry budú vystavené na základe skutočne vykonaných a objednávateľom odsúhlasených prác a dodávok.
	3. Dohodnutá cena diela uvedená v bode 6.2. tejto zmluvy bude zhotoviteľom fakturovaná po odovzdaní diela.
	4. Za deň ukončenia dodávky časti diela sa na účely tejto zmluvy, konkr. na účely tohto bodu zmluvy považuje deň skutočnej dodávky konkrétnej časti diela objednávateľovi, ktorý je povinný dodanú časť diela od zhotoviteľa v tento deň prevziať, a to zápisom v stavebnom denníku alebo podpísaním dokladu o dodaní konkrétnej časti diela, pričom dodávka časti diela sa považuje za ukončenú v tento deň aj v prípade, ak objednávateľ odmietne prevziať konkrétnu dodávku diela od zhotoviteľa. Zhotoviteľ nie je povinný vopred upozorniť objednávateľa na presný deň dodávky časti diela.
	5. Omeškania objednávateľa so zaplatením akejkoľvek časti z ceny diela sa považuje za podstatné porušenie zmluvných povinností objednávateľa.
	6. V prípade omeškania objednávateľa so zaplatením akejkoľvek časti z ceny diela, zhotoviteľ je oprávnený prerušiť ďalšie práce na diele a nepokračovať vo vykonávaní diela. Zhotoviteľ je povinný pokračovať vo vykonávaní diela v primeranej dobe po úhrade celej dohodnutej ceny diela, s ktorou bol objednávateľ v omeškaní.
	7. V prípade omeškania objednávateľa so zaplatením dohodnutej ceny diela alebo akejkoľvek časti z ceny diela oproti stanovenému dňu splatnosti, objednávateľ je povinný za každé jednotlivé porušenie tejto povinnosti zaplatiť zhotoviteľovi zmluvnú pokutu vo výške 0,1% denne z dlžnej sumy za každý deň omeškania.
	8. Termínom ukončenia diela sa považuje dátum vykonania diela. Zhotoviteľ si splní svoju povinnosť vykonať dielo riadne, ak je dielo vyhotovené v takom stave, aby mohlo slúžiť svojmu účelu, t.j. dielo sa na účely tejto zmluvy považuje za riadne ukončené aj vtedy, pokiaľ vykazuje drobné vady alebo nedorobky, ktoré nebránia riadnemu užívania diela.
	9. Po vykonaní diela zhotoviteľ písomne vyzve objednávateľa na e-mailovú adresu osoby splnomocnenej vo veciach technických (viď odsek 1.2.) na prevzatie diela. Objednávateľ je povinný dielo prevziať, a to aj dielo, ktoré vykazuje drobné vady a nedorobky, ktoré nebránia riadnemu užívaniu diela a podpísať preberací protokol, a to v lehote 3 dní odo dňa doručenia písomnej výzvy zhotoviteľa k prevzatiu diela. V prípade, že objednávateľ riadne neprevezme dielo spĺňajúce náležitosti dohodnuté touto zmluvou pre jeho vykonanie alebo bezdôvodne nepodpíše preberací protokol v stanovenej lehote, platí, že márnym uplynutím stanovenej lehoty bolo dielo zhotoviteľom riadne vykonané a odovzdané objednávateľovi a objednávateľom prevzaté bez akýchkoľvek vád a nedorobkov.

**Čl. VII.**

**ZODPOVEDNOSŤ ZA VADY, ZÁRUKA**

* 1. Kvalita zhotoveného diela bude v súlade so záväznými STN a odbornými normami, právnymi predpismi a zodpovedá účelu, pre ktorý sa stavebné dielo obvykle užíva.
	2. Zhotoviteľ zodpovedá za vady, ktoré boli spôsobené v čase zhotovenia a po čase odovzdania diela, ak vznikli porušením jeho povinností.
	3. Zhotoviteľ nezodpovedá za vady, ktoré boli spôsobené použitím dodávok prevzatých od objednávateľa.
	4. Zhotoviteľ zodpovedá za škodu, ktorá vznikne z dôvodu nesprávnej funkčnosti predmetu diela, pri dodržaní podmienok prevádzky, ktoré budú prílohou k tejto zmluve (parametre skladovania tovaru). Zhotoviteľ nezodpovedá za škodu v prípade, ak nebudú zo strany objednávateľa alebo akýchkoľvek tretích osôb, ktoré neboli zhotoviteľom písomne poverené na obsluhu diela, dodržané uvedené podmienky prevádzky diela alebo iné výslovné pokyny zhotoviteľa.
	5. Záručná doba je 60 mesiacov a začína plynúť odo dňa prevzatia diela.
	6. Objednávateľ má právo na bezplatné odstránenie záručnej vady. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou a všeobecne záväznými technickými normami a predpismi, pokiaľ za jej vznik preukázateľne zodpovedá zhotoviteľ. Odstránením záručnej vady sa rozumie dodávka potrebných dielov vrátane všetkých nákladov súvisiacich s opravou (náklady na prácu, ubytovanie a cestovné náklady).
	7. Prípadnú reklamáciu vady diela je objednávateľ povinný uplatniť bezodkladne po zistení vady, listinnou alebo elektronickou formou na adresu zhotoviteľa.
	8. V prípade, že zhotoviteľ neodstráni reklamované záručné vady ani v náhradnej dohodnutej lehote, je objednávateľ oprávnený nechať tieto vady odstrániť treťou osobou a skutočné a primerané náklady zodpovedajúce rozsahu opravovanej vady vyúčtovať zhotoviteľovi, avšak výlučne a len v prípade, že objednávateľ najneskôr ku dňu reklamácie danej vady uhradil zhotoviteľovi celú cenu diela vrátane zmluvných sankcií a príslušenstva.
	9. Zhotoviteľ zodpovedá za to, že predmet tejto zmluvy je zhotovený podľa PD, prípadne zmien odsúhlasených objednávateľom.
	10. Zhotoviteľ zodpovedá za škody spôsobené vlastným zavinením alebo zavinením jeho subdodávateľov pri plnení svojich záväzkov počas realizácie (vykonávania) diela, pri odstraňovaní vád a opravách počas záručnej lehoty.
	11. Akékoľvek oznámenie, výzva, žiadosť alebo iný dokument (písomnosť) zasielanej druhej Zmluvnej strane v písomnej forme sa považuje pre účely ZoD za doručený, ak dôjde do dispozície druhej Zmluvnej strany na adresu uvedenú v záhlaví tejto zmluvy, ale aj v prípade, ak adresát písomnosť neprevzal, pričom za deň doručenia takéhoto oznámenia, výzvy, žiadosti alebo iného dokumentu sa považuje deň:

a) jeho prevzatia zástupcom alebo pracovníkom Zmluvnej strany,

b) uplynutia odbernej (úložnej) lehoty, v prípade uloženia zásielky na pošte alebo u iného doručovateľa,

c) odopretia prijatia zásielky, v prípade odopretia prevziať zásielku, alebo

d) vrátenia zásielky s poznámkou “Adresát neznámy“.

**Čl. VIII.**

**PODMIENKY USKUTOČNENIA PRÁC**

* 1. Objednávateľ sa zaväzuje odovzdať zhotoviteľovi celé stavenisko pre realizáciu stavebného diela nezaťažené právami tretích osôb.
	2. Objednávateľ odovzdá zhotoviteľovi stavenisko písomne – bude spísaný Zápis z odovzdania staveniska.
	3. Zhotoviteľ sa zaväzuje realizovať celé dielo na vlastnú zodpovednosť, na svoje náklady a vo vlastnom mene. Zhotoviteľ zodpovedá za bezpečnosť a ochranu zdravia svojich pracovníkov.
	4. Zhotoviteľ môže plnenia zo zmluvy zabezpečovať subdodávateľsky.
	5. Zhotoviteľ je povinný udržiavať na stavenisku neustále poriadok a čistotu, udržiavať nepretržite v čistote všetky príjazdové komunikácie, bezpečné prechody, dodržiavať bezpečnosť a ochranu zdravia osôb pri práci, dodržiavať a zabezpečovať požiarnu bezpečnosť a prevenciu, riadne uskladňovať materiály a ich ochranu proti poškodeniu a odcudzeniu a pod. Práce pri ktorých sa uvoľňuje teplo môžu byť vykonávané len na základe písomného povolenia za podmienok uvedených v tomto povolení. Zhotoviteľ sa zaväzuje dodržiavať všetky pravidlá a nariadenia ohľadom pohybu osôb v priestoroch objednávateľa.
	6. Zhotoviteľ označí stavbu predpísaným spôsobom a podľa požiadaviek, ktoré budú vznesené na odovzdaní staveniska (označenie podľa podmienok Zmluvy o poskytnutí NFP).
	7. Zhotoviteľ je povinný rešpektovať a plniť bez omeškania všetky požiadavky projektantského dozoru. Zhotoviteľ je povinný pri realizácii diela dodržiavať všetky STN a bezpečnostné predpisy, všetky zákony a ich vykonávacie vyhlášky a podmienky stanovené vo vyjadreniach zainteresovaných orgánov štátnej správy, ktoré sú obsiahnuté v dokladovej časti PD, ako aj v rozhodnutiach v správnom konaní, ktoré mu odovzdal objednávateľ a dotýkajú sa jeho činnosti. Pokiaľ porušením týchto povinností vznikne akákoľvek škoda, znáša všetky vzniknuté náklady do preukázanej výšky zhotoviteľ.
	8. Zhotoviteľ bude uskutočňovať práce súvisiace s predmetom zmluvy v súlade s technologickými postupmi a pri dodržaní platných legislatívnych úprav o ochrane životného prostredia, bezpečnosti práce a pod., a to za plnej prevádzky v jednotlivých objektoch. Zhotoviteľ je povinný označiť priestor, kde sa práve práce realizujú tak, aby bol zabránený vstup nepovolaným osobám.
	9. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá sťažuje zhotovenie stavebného diela s dôsledkom hroziaceho omeškania lehoty ukončenia stavebného diela.
	10. Zhotoviteľ je povinný vyzvať objednávateľa na prevzatie prác, ktoré v ďalšom pracovnom postupe budú zakryté alebo sa stanú neprístupnými, resp. k prácam, ktoré si vyhradí objednávateľ. Výzva musí byť doručená najmenej 3 kalendárne dni vopred formou, ktorá bude dohodnutá pri odovzdaní staveniska.
	11. Zhotoviteľ splní svoju povinnosť riadnym ukončením a odovzdaním stavebného diela objednávateľovi v dohodnutom termíne podľa tejto zmluvy, o čom bude zmluvnými stranami vyhotovený a podpísaný Zápis z odovzdávacieho a preberacieho konania. Konštrukcie, ktoré budú v priebehu výstavby pri ďalšej činnosti zhotoviteľa zakryté, odovzdá zhotoviteľ objednávateľovi v priebehu realizácie, a to formou zápisu. Okrem obvyklých preberacích podmienok zhotoviteľ bude dokumentovať kvalitu odovzdaných prác zápismi, revíznymi správami, správami o predpísaných skúškach, doloženými atestami alebo certifikátmi zhotoviteľom zabudovaných výrobkov, protokolmi o implementácii a o zaškolení obsluhy a tieto kompletne predloží objednávateľovi pri preberacom konaní stavby. Zhotoviteľ je povinný odovzdať návod na použitie. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela. Zhotoviteľ v termíne odovzdania a prevzatia diela odovzdá objednávateľovi dokumentáciu skutočného realizovania stavby so zakreslením všetkých zmien, ku ktorým došlo počas realizácie stavby v listinnej a elektronickej forme ( súbory v \*.dwg,\*.doc a \*.xls ).
	12. Oprávnení zamestnanci poskytovateľa NFP, orgány Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.
	13. Zhotoviteľ je povinný predkladať elektronickú verziu (vo formáte MS Excel číselné údaje zaokrúhlené na dve desatinné miesta) podrobného Výkaz výmer - Rozpočtu, ako aj povinnosť predkladať v elektronickej verzii (formát MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy o dielo. Rozpočet musí byť vypracovaný na najnižšiu možnú úroveň položiek, t.j. na úroveň zodpovedajúcu položkám výkaz – výmer.
	14. Zhotoviteľ sa zaväzuje, že v záujme dosiahnutia zodpovedajúcej kvality stavebného diela použije v zmysle zák. č.50/1976 Zb. v znení neskorších právnych predpisov na jeho realizáciu len výrobky spĺňajúce podmienky zákona č.133/2013 Z. z. o stavebných výrobkoch a o zmene a doplnení niektorých zákonov, resp. vyhlášky č.246/1995 Z. z. o certifikácii výrokov, t. j. použije výrobky a materiály v zmysle ponukového rozpočtu do verejného obstarávania a príslušné doklady predloží objednávateľovi ku kontrole pred ich objednaním alebo zabudovaním a súhrnne pri preberacom konaní stavebného diela. Tieto výrobky musia mať minimálne predpísané vlastnosti v PD a Výkaze výmer – Rozpočte a v prílohách ZoD.
	15. V prípade, ak dodávateľ bude potrebovať navýšiť svoje kapacity pre realizáciu danej zákazky, je podmienkou, aby v takomto prípade zamestnal na realizáciu predmetnej aktivity osoby dlhodobo nezamestnané v mieste realizácie zákazky.

**Čl. IX.**

**UKONČENIE ZMLUVY O DIELO**

* 1. Pred splnením predmetu zmluvy môže byt platnosť a účinnosť tejto zmluvy o dielo ukončená len odstúpením od zmluvy v zmysle tohto článku alebo vzájomnou dohodou zmluvných strán.
	2. Pre odstúpenie od tejto zmluvy platí postup upravený v § 344 a nasl. Obchodného zákonníka, ak táto zmluva neustanovuje inak.
	3. Objednávateľ je oprávnený odstúpiť od zmluvy len z týchto dôvodov:

a) ak zhotoviteľ hrubo poruší svoje zmluvné povinnosti.

* 1. Zhotoviteľ je oprávnený od tejto zmluvy odstúpiť najmä z týchto dôvodov:

a) v prípade, že je na majetok objednávateľa podaný návrh na vyhlásenie konkurzu alebo na povolenie reštrukturalizácie; v prípade, že je na majetok objednávateľa vyhlásený konkurz alebo povolená reštrukturalizácia, alebo ak je návrh na vyhlásenie konkurzu alebo na povolenie reštrukturalizácie zamietnutý pre nedostatok majetku;

b) v prípade omeškania objednávateľa so zaplatením akejkoľvek časti ceny diela oproti dohodnutej splatnosti o viac ako 10 dní.

* 1. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy. Odstúpenie od zmluvy sa však nedotýka nárokov na náhradu škody vzniknutej porušením zmluvy, nárokov na zmluvné alebo zákonné sankcie, ako ani ustanovení, ktoré vzhľadom na svoju povahu majú trvať aj po ukončení zmluvy.
	2. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý strana od zmluvy odstupuje.
	3. Všetky spory, ktoré vzniknú z tejto zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.

**Čl. X.**

**VŠEOBECNÉ DOJEDNANIA**

* 1. Objednávateľ, jeho splnomocnený zástupca, projektant a oprávnené kontrolné orgány SR, EÚ sú oprávnení kontrolovať spôsob vykonávania stavebného diela počas celej realizácie. O priebehu kontroly bude vykonávať písomné zápisy zodpovedný pracovník zhotoviteľa. Zhotoviteľ je povinný priebežne a na každé požiadanie určenému zástupcovi objednávateľa, autorskému dozoru, projektantovi podávať informácie, vysvetlenia, údaje a pod. a taktiež odsúhlasovať vzájomne dohodnuté dokumenty preukazujúce kvalitu vykonaného diela. Zápisy nemôžu meniť ustanovenia tejto zmluvy.
	2. Táto zmluva je vyhotovená v štyroch rovnopisoch, z toho jedno vyhotovenie pre Zhotoviteľa, tri vyhotovenie pre Objednávateľa. Zmluvu je možné meniť alebo dopĺňať iba dodatkami podpísanými štatutárnymi zástupcami obidvoch zmluvných strán. Prípadné dodatky k ZoD musia byť pred podpisom zmluvnými stranami odsúhlasené Poskytovateľom NFP.
	3. Zhotoviteľ je oprávnený požadovať náhradu škody spôsobenej porušením povinností uvedených v tejto zmluve, na ktoré sa vzťahuje zmluvná pokuta, pričom je zároveň oprávnený domáhať sa náhrady škody presahujúcej zmluvnú pokutu.
	4. V otázkach touto zmluvou neupravených platia všeobecne záväzné právne predpisy SR, najmä Obchodného zákonníka.
	5. Zmluvné strany tejto ZoD prehlasujú, že si túto zmluvu prečítali pred jej podpisom, že bola uzatvorená podľa ich pravej a slobodnej vôle, určite, vážne a zrozumiteľne, nie v tiesni ani za nápadne nevýhodných podmienok, na znak čoho pripájajú svoje podpisy.
	6. Neoddeliteľnou súčasťou tejto zmluvy sú **prílohy**:

 Príloha č. 1 Položkovitá kalkulácia - ocenený Výkaz výmer – Rozpočet v listinnej forme

 Príloha č. 2 Položkovitá kalkulácia - ocenený Výkaz výmer – Rozpočet v elektronickej verzií

vo formáte MS Excel na nosiči dát

 Príloha č. 3 Projektová dokumentácia – elektronická verzia

Príloha č. 4 Zoznam subdodávateľov

V ….................., dňa …......................... V ….................., dňa ….........................

**Objednávateľ: Zhotoviteľ:**

Príloha č. 4 Zmluvy o dielo

**Zoznam subdodávateľov**

|  |  |  |  |
| --- | --- | --- | --- |
| P.č. | Údaje o subdodávateľoch | Osoba oprávnená konať zasubdoávateľa |  |
| Obchodné meno, sídlo, IČO: | Meno a priezvisko: | Adresa pobytu: |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

Poznámky:\*

...................................................................................................................................................................

...................................................................................................................................................................

...................................................................................................................................................................

\*V prípade nezadania podielu zákazky subdodávateľom, uviesť túto skutočnosť do poznámok.

V ........................................., dňa ........................................

 ............................................................

 Meno a priezvisko, funkcia